ઘટનાની મળગી વિગતો મુજબ ઝઘડિયા તાલુકા પંચાયતનાં ઉપપ્રમુખ પ્રકાશ દેશાઈનાં પુત્ર પ્રિયાંક દેસાઈની તારીખ 4 નવેમ્બરનાં રોજ રવિવારે જન્મ દિવસ હતો. જેની આગલી રાત્રે પોતાનાં રાયસિંગપુરા ખાતે આવેલા ફાર્મ હાઉસ ખાતે મિત્રો સાથે મધરાતે જન્મ દિવસની ઉજવણી કરી હતી. આ દરમિયાન પ્રિયાંક દેસાઈએ પોતાનાં હાથમાં રહેલા પિસ્તોલ જેવા સાધનથી હવામાં સાત રાઉન્ડ ફાયરિંગ કર્યું હતું. આ સમગ્ર વીડિયો સોશિયલ મીડિયમાં વાયરલ થયો હતો. જે બાબતની ગંભીરતા લઈ ઉમલ્લા પોલીસ હરકતમાં આવી હતી. આખરે ઉમલ્લા પોલીસે સ્થળ મુલાકાત લઈ સમગ્ર મામલે ફરિયાદ નોંધી હતી. જેમાં અન્ય લોકોનાં જીવને જોખમમાં મુકી પિસ્તોલ જેવા હથિયારથી હવામાં ફાયરિંગ કરવામાં આવ્યું હોવા બાબતે ગુનો નોંધી આગળની તપાસ હાથ ધરી હતી. જેમાં ઉમલ્લા પોલીસ મથકનાં પીએસઆઈ જે.બી. તપાસ ચલાવી રહ્યા છે.